OpenLLM-France/wikimedia huggingface dataset:
# 2a edició dels Premis Sant Jordi de Cinematografia

La 2a edició dels Premis Sant Jordi de Cinematografia (aleshores oficialment Premios San Jorge) va tenir lloc el 23 d'abril de 1958, patrocinada pel "Cine Forum" de RNE a Barcelona dirigit per Esteve Bassols Montserrat i Jordi Torras i Comamala. L'entrega va tenir lloc en un dels salons de l'Hotel Majestic en un acte presidit per Luis Ezcurra Carrillo, president de RNE, i Demetrio Ramos, delegat del Ministeri d'Informació i turisme.

## Premis Sant Jordi

| Categoria | Premiat | Labor premiada |
| Millor pel·lícula espanyola | Un ángel pasó por Brooklyn | Pel·lícula |
| Millor pel·lícula estrenada | La strada | Federico Fellini |
| Millor director espanyol | Ladislao Vajda | Un ángel pasó por Brooklyn |
| Millor director estranger | Federico Fellini | La strada |
| Millor guió espanyol | Amanecer en puerta oscura | |
| Millor guió estranger | La strada | |
| Millor actor espanyol | Francisco Rabal | |
| Millor actor estranger | Broderick Crawford | |
| Millor actriu espanyola | Sara Montiel | |
| Millor actriu | Giulietta Masina | |
| Menció a millor fotografia en pel·lícula espanyola | Un ángel pasó por Brooklyn |
| Menció a millor fotografia en pel·lícula estrangera | Le Ballon rouge |
| Menció a la millor sala de Barcelona | Cine Montecarlo |

## Referències

* ↑ El "II Premio San Jorge" de Cinematografía, La Vanguardia, 24 d'abril de 1958

## Vegeu també

* Fotogramas de Plata 1957
* Medalles del Cercle d'Escriptors Cinematogràfics de 1957

## Enllaços externs

* Premis Sant Jordi 1958 a IMDB
# Shigeru Sarusawa

Shigeru Sarusawa (猿沢 茂, 30 de gener de 1960) és un exfutbolista del Japó.
L'agost de 1979, va ser seleccionat per la selecció nacional sub-20 del Japó per al Campionat Mundial juvenil de 1979.
Comença la seua carrera professional al Mazda el 1982 i es va retirar a finals de la temporada 1991.

## Referències

* ↑ Shigeru Sarusawa, Fitxa a Transfermarkt (anglès)
* ↑ «FIFA». Arxivat de l'original el 2019-05-02. [Consulta: 8 juny 2020].
# Shigeru Kayano

Shigeru KayanoKayano Shigeru (萱野 茂) (15 de juny, 1926 - 6 de maig, 2006) va ser un dels darrers parlants nadius de la llengua ainu i un líder del moviment ètnic del poble ainu al Japó.

## Orígens

Shigeru Kayano va néixer a la vila de Nibutani, a Biratori, prefectura de Hokkaido, Japó. El seu nom de naixement era Kaizawa, però va renunciar-hi pel nom de la família de la seva tia. Va créixer en la pobresa amb el seu pare, alcohòlic, i la seva mare, una devota budista. L'interès per la cultura ainu va començar gràcies a la seva àvia Tekatte, que va compartir amb ell molts contes tradicionals ainus.

## Líder cultural

Encara que no va assolir un nivell d'educació superior, va dur a terme un apassionat estudi del folklore, l'art, la llengua i la història ainu. El seu activisme va ajudar a aconseguir la fundació del Museu de la Cultura Ainu, a Nibutani, el 1972. Era un reconegut mestre vivent de la cultura ainu, de tradició oral, i un expert en les seves arts folklòriques i el seu idioma. Amb el seu esforç va aconseguir fundar quinze escoles de llengua ainu.

## Líder polític

Va ser el primer polític ainu a seure a la Dieta del Japó. Hi va estar durant cinc legislatures, abans d'aconseguir un escó vacant al Senat pel PSD, que va ocupar des del 1994 fins al 1998. A la Dieta sovint feia preguntes en llengua ainu. El seu esforç va portar a l'aprovació, el 1997, d'una llei per a la promoció de la cultura ainu.
Shigeru Kayano també va ser conegut per liderar el moviment de protesta contra la presa de Nibutani. Aquesta presa, situada al riu Saru, es va acabar el 1997, tot i els intents legals d'aturar-la, i va inundar la terra sagrada dels ainu. Encara que l'esforç legal va resultar infructuós, va permetre aconseguir per primera vegada el reconeixement dels ainu com la gent indígena de Hokkaido per part del jutjat del districte de Sapporo.
Va morir d'una pneumònia a l'hospital a Sapporo, Hokkaido, el 6 de maig de 2006, just després del seu 80è aniversari.

## Autor

Ha escrit sobre 100 llibres sobre l'idioma ainu i la seva cultura, incloent-hi 28 col·leccions yukar. Alguns dels seus treballs s'han traduït a l'anglès:
* Our Land was a Forest: an Ainu Memoir - 1994
* The Romance of the Bear God - 1985

## Bibliografia

* Obituary in Asahi Shinbun-International Herald Tribune 5 de Maig, 2006
# .fi

.fi és el domini de primer nivell territorial (ccTLD) de Finlàndia. De 1986 a 2019 era administrat per l'Autoritat Reguladora de Comunicacions Finesa (FICORA) que el 2019 va ser integrada en Traficom, la nova Agència finesa del Transport i Communicacions.
Al començament, FICORA establia una política molt estricta per obtenir el domini: només acceptava registres amb el nom oficial d'empreses o una una marca registrada, amb el resultat que moltes empreses fineses es registressin sota d'altres dominis. Una nova política molt més permissiva va ser introduïda l'1 de setembre de 2003.
Els registres a .fi poden contenir tots els caràcters finesos, com ara ä, å, i ö i d'altres, tot i que se'n desaconsella l'ús al domini principal. Empreses, organitzacions i persones privades, independentment del seu domicili, poden obtenir noms de domini fi.

## Referències

* ↑ «Finnish Regulator to change name and merge with traffic safety authority» (en anglès). european platform of regulatory authorities. [Consulta: 1r juny 2024].
* ↑ «Native language characters in domain names» (en anglès). Traficom, 10-01-2019. [Consulta: 1r juny 2024].
* ↑ «How to get an fi-domain name» (en anglès). Traficom, 07-04-2022. [Consulta: 1r juny 2024].
Dominis de primer nivell territorial :
Dominis de primer nivell internacionalitzats :
Alfabet ciríl·lic:
.бел (.bel, Belarús)
.қаз (.qaz, Kazakhstan)
.мкд (.mkd, Macedònia)
.мон (.mon, Mongòlia)
.рус (.rf, gent de parla russa)
.рф (.rus, Rússia)
.срб (.srb, Sèrbia)
.укр (.ukr, Ucraïna)
Alfabet àrab:
الجزائر. (al-Jazā'ir, Algèria)
مصر. (masr, Egipte)
بھارت. (bharat, Índia)
ایران. (Iran)
الاردن. (al-urdun, Jordània)
فلسطين. (filastin, Territoris Palestins)
پاکستان. (pakstan, Pakistan)
قطر. (qatar, Qatar)
السعودية. (al-saudiah, Aràbia Saudí)
سوريا. (sūryā, Síria)
تونس. (tunis, Tunísia)
امارات. (emarat, UAE)
عمان. (Oman)
مليسيا. (maleesya, Malàisia
المغرب. (almahgrib, Marroc)
سودان. (Sudan)
اليمن. (alyemen, Iemen)
Alfabets indis:
.বাংলা (bangla, Bangladesh)
.ভারত (bharôt, Índia)
.भारत (bharat, Índia)
.భారత్ (bharat, Índia)
.ભારત (bharat, Índia)
.ਭਾਰਤ (bharat, Índia)
.இந்தியா (inthiyaa, Índia)
.ලංකා (lanka, Sri Lanka)
.இலங்கை (ilangai, Sri Lanka)
.ไทย (thai, Tailàndia)
.சிங்கப்பூர் (cinkappūr, Singapur)
Caràcters xinesos:
.中国 (Zhōngguó, Xina)
.中國 (Zhōngguó, Xina)
.香港 (Hong Kong)
.台灣 (Taiwan)
.台湾 (Taiwan)
.新加坡 (Xīnjiāpō/Sin-ka-po, Singapur)
Altres alfabets i escriptures del món:
.გე (ge, Geòrgia)
.한국 (Hanguk, Corea del Sud) :
ccTLDs internacionalitzats proposats :
.бг (bg, Bulgària, rebutjat) .κπ (kp, Xipre) .ελ (el, Grècia, rebutjat) ישראל. (yisrael, Israel) .日本 (nippon, Japó) .ລາວ (lao, Laos) :
Altres dominis :
Reservats / sense assignarAssignats / sense úsEn fase de desaparició / Entrada a ISO 3166-1 esborradaRetirats / esborratsProposats
.bl .bq .eh .mf
.bv .gb .sj
.su
.bu .cs .dd .um .yu .zr .an .tp
.ct :
Vegeu també Dominis de primer nivell genèrics :
Viccionari
# Shirleysburg

Shirleysburg és una població dels Estats Units a l'estat de Pennsilvània. Segons el cens del 2000 tenia 140 habitants.

## Demografia

Segons el cens del 2000, Shirleysburg tenia 140 habitants, 61 habitatges, i 38 famílies. La densitat de població era de 337,8 habitants/km².
Dels 61 habitatges en un 26,2% hi vivien nens de menys de 18 anys, en un 49,2% hi vivien parelles casades, en un 9,8% dones solteres, i en un 36,1% no eren unitats familiars. En el 31,1% dels habitatges hi vivien persones soles el 16,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,3 i el nombre mitjà de persones que vivien en cada família era de 2,82.
Per edats la població es repartia de la següent manera: un 25,7% tenia menys de 18 anys, un 5% entre 18 i 24, un 23,6% entre 25 i 44, un 29,3% de 45 a 60 i un 16,4% 65 anys o més.
L'edat mediana era de 42 anys. Per cada 100 dones de 18 o més anys hi havia 96,2 homes.
La renda mediana per habitatge era de 26.250$ i la renda mediana per família de 40.625$. Els homes tenien una renda mediana de 27.083$ mentre que les dones 18.750$. La renda per capita de la població era de 13.586$. Entorn del 5,7% de les famílies i el 13,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Shirleysburg». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Shirleysburg». American Fact Finder. Oficina del Cens dels Estats Units, 12-01-2010.
# Abarsam

Abarsam fou un alt càrrec de la cort sassànida amb el rei Ardashir I de Pèrsia, del que després fou suposadament ministre en cap. Abarsam va derrotar el rei part d'Ahwaz al que el darrer rei part, Artavasdes de Pàrtia, va enviar contra els revoltats perses. La seva historicitat està demostrada perquè apareix a les inscripcions però el seu càrrec és més dubtós.

## Referències

* ↑ E. Yarshater ABARSĀM, Encyclopædia Iranica, I/1, pp. 67-68, disponible online
# Abd-al-Qays (nom)

Abd-al-Qays o, menys freqüentment, Abd-Qays és un nom masculí teòfor àrab d'època preislàmica (àrab: عبد القيس, ʿAbd al-Qays o عبد قيس, ʿAbd Qays) que literalment significa ‘Servidor de(l déu) Qays’. Si bé Abd-al-Qays o Abd-Qays són les transcripcions normatives en català del nom en àrab clàssic, també se'l pot trobar transcrit Abdul Qays... normalment per influència de la pronunciació dialectal o seguint altres criteris de transliteració.
Abd-al-Qays també dona nom a una antiga tribu de l'Aràbia oriental, els membres de la qual eren anomenats abdís o abqassís.
Vegeu aquí personatges i llocs que duen aquest nom.

## Notes

* ↑ Vegeu aquí les normes de transcripció simplificada dels mots àrabs.
* ↑ Excepte en el cas de personalitats àrabs contemporànies que hagin usat personalment transcripcions específiques i singulars del seu nom, es recomana, sobretot per als personatges històrics, emprar sempre la forma catalana normativa.
# Solitari unicolor

El solitari unicolor (Myadestes unicolor) és un ocell de la família dels túrdids (Turdidae).

## Hàbitat i distribució

Habita boscos i arbusts a les muntanyes des del sud de Mèxic, Guatemala, nord d'El Salvador i Hondures fins al nord de Nicaragua.

## Referències

* ↑ «Solitari unicolor». Cercaterm. TERMCAT, Centre de Terminologia. Rev. 20/01/2022(català)
# Adalberto Pereira dos Santos

Adalberto Pereira dos Santos (Taquara, 11 d'abril de 1905 — Rio de Janeiro, 2 d'abril de 1984) va ser un general i polític brasiler. Va ser vicepresident de Brasil durant el mandat del general Ernesto Geisel (1974-1979), al règim militar del país.

## Referències

* ↑ «SANTOS, ADALBERTO PEREIRA DOS» (en portuguès brasiler). Centro de Pesquisa e Documentação de História Contemporânea do Brasil. [Consulta: 22 gener 2022].
* ↑ «Um general e juiz par a vice» (pdf). Veja, 04-07-1973.

## Vegeu també

* Història del Brasil: el Règim militar (1964-1985)
# Phallocottus obtusus

Phallocottus obtusus és una espècie de peix pertanyent a la família dels còtids i l'única del gènere Phallocottus.

## Hàbitat

És un peix marí, demersal i de clima polar que viu entre 0-150 m de fondària.

## Distribució geogràfica

Es troba al Pacífic oriental: les illes Aleutianes (Alaska, els Estats Units).

## Observacions

És inofensiu per als humans.

## Referències

* ↑ The Taxonomicon (anglès)
* 1 2 3 FishBase (anglès)
* ↑ Parin, N.V., V.V. Fedorov i B.A. Sheiko, 2002. An annotated catalogue of fish-like vertebrates and fishes of the seas of Russia and adjacent countries: Part 2. Order Scorpaeniformes. J. Ichthyol. 42(Suppl.1):S60-S135.
* ↑ Eschmeyer, W.N., E.S. Herald i H. Hammann, 1983. A field guide to Pacific coast fishes of North America. Houghton Mifflin Company, Boston, Estats Units. 336 p.
* ↑ Nelson, J.S., E.J. Crossman, H. Espinosa-Pérez, L.T. Findley, C.R. Gilbert, R.N. Lea i J.D. Williams, 2004. Common and scientific names of fishes from the United States, Canada, and Mexico. American Fisheries Society, Special Publication 29, Bethesda, Maryland, Estats Units.
* ↑ Quast, J.C. i E.L. Hall, 1972. List of fishes of Alaska and adjacent waters with a guide to some of their literature. U.S. Dep. Commer., NOAA Tech. Rep. NMFS SSRF-658, 47 p.
* ↑ Acadèmia Russa de les Ciències, 2000. Catalog of vertebrates of Kamchatka and adjacent waters. 166 p.

## Bibliografia

* Anònim, 2001. Base de dades de la col·lecció de peixos del National Museum of Natural History (Smithsonian Institution). Smithsonian Institution - Division of Fishes.
* Robins, C.R., R.M. Bailey, C.E. Bond, J.R. Brooker, E.A. Lachner, R.N. Lea i W.B. Scott, 1980. A list of common and scientific names of fishes from the United States and Canada. Am. Fish. Soc. Spec. Publ. (12)1-174.
* Robins, C.R., R.M. Bailey, C.E. Bond, J.R. Brooker, E.A. Lachner, R.N. Lea i W.B. Scott, 1991. Common and scientific names of fishes from the United States and Canada. Am. Fish. Soc. Spec. Pub. (20):183 p.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB
# Rial iranià

El rial iranià (en persa ریال یران rial Iran, o simplement ریال rial) és la moneda de l'Iran. El codi ISO 4217 és IRR i s'acostuma a abreujar Rl. Tradicionalment s'ha subdividit en 100 dinars (دينار), tot i que, a causa del poc valor de la moneda, ja fa temps que la fracció no està en circulació. De fet, a començament del 2009, el rial iranià era la cinquena unitat monetària de valor més baix del món.

## Història

El rial es va introduir per primera vegada el 1798 en forma de moneda amb un valor de 1.250 dinars, o el que era el mateix, un vuitè de toman, la unitat monetària d'aleshores. El 1825, arran de la decimalització de la moneda, es van deixar d'encunyar rials i va començar a circular el kran, d'un valor de 1.000 dinars (és a dir, un desè de toman).
El toman fou abandonat com a unitat monetària iraniana el 1932 i el rial va substituir de nou el kran, ara en termes paritaris i subdividit en 100 (nous) dinars. El toman ja no és cap denominació oficial però és un terme encara sovint utilitzat a l'Iran, amb el significat de 10 rials. De fet, la majoria dels iranians encara compten en tomans, no en rials. El 4 de maig de 2020 es va aprovar un projecte de llei per a la reintroducció del toman, però a raó de 10.000 rials per toman.

## Monedes i bitllets

Emès pel Banc Central de la República Islàmica de l'Iran (بانک مرکزی جمهوری اسلامی ايران Bank Markazi Jomhuri Eslami Iran), en circulen monedes de 50, 100, 250, 500 i 1.000 rials. Les monedes de 5 i 10 rials continuen tenint valor legal, però ja fa temps que no se n'encunyen de noves.
Pel que fa als bitllets, n'hi ha en circulació de 100, 200, 500, 1.000, 2.000, 5.000, 10.000, 20.000 i 50.000 rials. Això vol dir que el bitllet de valor més alt no arriba a valer ni 3,5 euros.

## Taxes de canvi

* 1 EUR = 44,488.464 IRR (17 de desembre de 2022)
* 1 USD = 42,022.197 IRR (17 de desembre de 2022)

## Vegeu també

* Rial

## Referències

* ↑ «Irán aprueba el plan de eliminar cuatro ceros de su moneda en declive» (en anglès), 04-05-2020. [Consulta: 4 maig 2020].

## Enllaços externs

* Banc Central de la República Islàmica de l'Iran Arxivat 2021-02-16 a Wayback Machine. (persa) (anglès)
# Joe Marston

James Edward "Joe" Marston MBE (Sydney, 7 de gener de 1926―29 de novembre de 2015) va ser un entrenador i jugador de futbol que jugava en la demarcació de defensa. Té en el seu honor el premi de la Medalla Joe Marston, atorgat al millor jugador del partit de la Gran Final de l'A-League cada any.

## Selecció nacional

Marston va jugar un total de 37 partits amb Austràlia, formant part de l'equip durant el toru del Blackpool a Austràlia, coincidint amb l'aparença de Stanley Matthews. A més va exercir el càrrec de jugador-entrenador durant el tour del Hearts al país en 1958.

## Clubs
### Com a futbolista

| Club | Any | Partits | Gols |
| Leichhardt-Annandale SC | 1943 - 1949 | | |
| Preston North End FC | 1950 - 1955 | 185 | 0 |
| Leichhardt-Annandale SC | 1955 - 1958 | | |
| APIA Leichhardt Tigers FC | 1959 - 1964 | | |
| Western Suburbs SC | 1969 | | |

### Com a entrenador

| Club | Any |
| Selecció de futbol d'Austràlia | 1958 |
| APIA Leichhardt Tigers FC | 1965 |
| Selecció de futbol d'Austràlia | 1966 |
| APIA Leichhardt Tigers FC | 1966 |
| Western Suburbs SC | 1967 - 1969 |
| APIA Leichhardt Tigers FC | 1972 - 1973 |
| Auburn SC | 1974 - 1977 |
| Sydney Olympic Football Club | 1978 - 1979 |

## Distincions honorífiques

* Membre de l'Ordre de l'Imperi Britànic (1980).

## Referències

* ↑ Bossi, Dominic. «Socceroos legend Joe Marston dead, aged 89» (en anglès). The Sydney Morning Herald, 29-11-2015. [Consulta: 2 desembre 2015].

## Enllaços externs

* Fitxa del jugador en footballdatabase
* Fitxa del jugador en national football teams (anglès)
# Menetou-sur-Nahon

Menetou-sur-Nahon és un municipi francès, situat al departament de l'Indre i a la regió de Centre – Vall del Loira. L'any 2007 tenia 108 habitants.

## Demografia
### Població

El 2007 la població de fet de Menetou-sur-Nahon era de 108 persones. Hi havia 44 famílies, de les quals 11 eren unipersonals (4 homes vivint sols i 7 dones vivint soles), 22 parelles sense fills i 11 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 74 habitatges, 48 eren l'habitatge principal de la família, 23 eren segones residències i 2 estaven desocupats. 73 eren cases i 1 era un apartament. Dels 48 habitatges principals, 39 estaven ocupats pels seus propietaris i 10 estaven llogats i ocupats pels llogaters; 1 tenia dues cambres, 10 en tenien tres, 23 en tenien quatre i 14 en tenien cinc o més. 40 habitatges disposaven pel capbaix d'una plaça de pàrquing. A 22 habitatges hi havia un automòbil i a 25 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Menetou-sur-Nahon el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 0 | 70 a 74 | 0 |
| 8 | 65 a 69 | 4 |
| 12 | 60 a 64 | 12 |
| 4 | 55 a 59 | 4 |
| 0 | 50 a 54 | 0 |
| 12 | 45 a 49 | 4 |
| 4 | 40 a 44 | 12 |
| 0 | 35 a 39 | 4 |
| 0 | 30 a 34 | 0 |
| 8 | 25 a 29 | 4 |
| 0 | 20 a 24 | 4 |
| 8 | 15 a 19 | 4 |
| 0 | 10 a 14 | 8 |
| 4 | 5 a 9 | 0 |
| 8 | 0 a 4 | 0 |

## Economia

El 2007 la població en edat de treballar era de 61 persones, 49 eren actives i 12 eren inactives. De les 49 persones actives 45 estaven ocupades (23 homes i 22 dones) i 4 estaven aturades (2 homes i 2 dones). De les 12 persones inactives 6 estaven jubilades, 2 estaven estudiant i 4 estaven classificades com a «altres inactius».

### Activitats econòmiques

Dels 2 establiments que hi havia el 2007, 1 era d'una empresa de construcció i 1 d'una empresa de serveis.
L'únic servei als particulars que hi havia el 2009 era un electricista.
L'any 2000 a Menetou-sur-Nahon hi havia 8 explotacions agrícoles que ocupaven un total de 675 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* ↑ Exploitations agricoles
* Résumé statistique Fitxa resum de dades estadístiques de Menetou-sur-Nahon a l'INSEE.
* Évolution et structure de la population Fitxa amb el detall de dades de Menetou-sur-Nahon a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Bernat Guerau

Bernat Guerau (també Berenguer Gerald) (segle XIII) fou abat de Sant Quirze de Colera entre 1223 i el 1242. El març de 1223 signà una concòrdia amb Joan Mullís, senyor de Vilamaniscle, per la qual l'abat era qui regia la vall de Colera, pacte que fou aprovat pel comte d'Empúries. També fou aquest abat qui comprà a Ramon d'Empúries el terme i la vila de Rabós amb la jurisdicció civil, cosa que li permeté establir castell en aquest lloc, per 4280 sous melgaronesos. El 1765 el duc de Medinaceli, successor del comte d'Empúries, reclamava el lloc de Rabós, per la qual cosa, l'abadia de Sant Pere de Besalú, que era qui retenia la de Sant Quirze, va haver de demostrar la seva legítima possessió.

## Bibliografia

* Joan Badia i Homs, L'arquitectura medieval a l'Empordà, 2a ed., 2 vols., Girona, Diputació Provincial de Girona, 1985, vol. II-B, pp. 156-178, [il.] 182-190 i 600-605.
* Catalunya Romànica, 27 vols., Barcelona, Enciclopèdia Catalana, 1984-1998, vol. 9.
# Tom Clancy's Rainbow Six: Siege

Tom Clancy's Rainbow Six: Siege és un videojoc de trets en primera persona tàctic multijugador de 5 contra 5 en el qual hi ha 3 modes de joc: "Desactivar la bomba", "Capturar l'objectiu" i "Protecció de l'ostatge". Està desenvolupat per l'empresa Ubisoft Montreal i distribuït per Ubisoft per a les plataformes PlayStation 4, Xbox One, PlayStation 5, Xbox Series X, Xbox Series S i Microsoft Windows. El joc va ser anunciat a la conferència d'E3 el juny de 2014 i, després de ser endarrerit, la seva data de
llançament es va produir l'1 de desembre de 2015.

## Desenvolupadora

Ubisoft Montréal (abans Ubisoft Divertissements Inc.) és una empresa desenvolupadora de videojocs, amb seu a Montreal, Quebec, Canadà i subsidiària d'Ubisoft. És responsable del desenvolupament de títols per a les franquícies, Prince of Persia, Assassins Creed, Tom Clancy, Far Cry, entre d'altres.

## Jugabilitat

El joc consisteix en partides d'equips de cinc atacants contra cinc defensors. Els defensors han de defensar un objectiu dins una estructura, ja sigui un ostatge, dues bombes o un contenidor biològic. Si aconsegueixen defensar l'objectiu amb èxit o eliminen tots els atacants, guanyen la ronda. Els atacants han de rescatar, desactivar, o assegurar l'objectiu (respectivament), o eliminar els defensors per guanyar.

## Modalitats de joc

* Ostatge: els atacants han de localitzar i extreure un ostatge d'un edifici, mentre els defensors ho han d'evitar.
* Bomba: els atacants han de localitzar una de dues bombes i plantar o activar un sedax (sistema expert en desactivació d'artefactes explosius). Els atacants guanyen la ronda si aconsegueixen desarmar una bomba o si eliminen l'equip enemic.
* Assegurar la zona: els atacants han de localitzar una zona on hi ha un contenidor de material biològic perillós i han d'assegurar l'àrea; per això, han de romandre a la sala durant 10 segons consecutius sense cap defensor a l'àrea.
Cada cert temps hi ha events especials com Outbreak o Golden Pistol, que afegeixen diferent jugabilitat al joc i més diversió.
Rangs: Els rangs es defineixen mitjançant un sistema de punts anomenats MMR o ELO els quals es van pujant o baixant també pujades o baixes de rang EX: Plata (2100 - 2600 MMR)
Els rangs es classifiquen d'aquesta manera:
Rang :
| Nivell | Coure | Bronze | Plata | Or | Platí | Diamant | Campió |
| Nivell | 1 | 1 | 1 | 1 | 1 | 1 | (Màxim Rang) |
| Nivell | 2 | 2 | 2 | 2 | 2 | 1 | (Màxim Rang) |
| Nivell | 3 | 3 | 3 | 2 | 2 | 1 | (Màxim Rang) |
| Nivell | 4 | 4 | 4 | 3 | 3 | 1 | (Màxim Rang) |
| Nivell | 5 | 5 | 5 | 3 | 3 | 1 | (Màxim Rang) |